L 32/64 Euroopa Liidu Teataja 6.2.2007 KOMISJONI OTSUS, 28. august 2006, Jaapani valitsuse ja Euroopa Aatomienergiaühenduse vahelise tuumaenergia rahuotstarbelist kasutamist käsitleva koostöölepingu sõlmimise kohta (2007/58/EÜ) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamis- lepingut, eriti selle artikli 101 teist lõiku, võttes arvesse nõukogu 27. veebruari 2006. aasta otsust, millega kiidetakse heaks Jaapani valitsuse ja Euroopa Aatomi- energiaühenduse vahelise tuumaenergia rahuotstarbelist kasuta- mist käsitleva koostöölepingu sõlmimine komisjoni poolt ning arvestades, et Jaapani valitsuse ja Euroopa Aatomi- energiaühenduse vaheline tuumaenergia rahuotstarbelist kasuta- mist käsitlev koostööleping tuleks heaks kiita, ON TEINUD JÄRGMISE OTSUSE: Artikkel 1 Euroopa Aatomienergiaühenduse nimel kiidetakse käesolevaga heaks Jaapani valitsuse ja Euroopa Aatomienergiaühenduse vaheline tuumaenergia rahuotstarbelist kasutamist käsitlev koostööleping. Lepingu tekst on lisatud käesolevale otsusele. Artikkel 2 Energiavolinik edastab ühenduse nimel lepingu artikli 17 lõikega 1 ettenähtud teatise. Brüssel, 28. august 2006. Komisjoni nimel komisjoni liige Andris PIEBALGS